CELEX: 62011TN0137
Language: et
Date: 2011-03-11 00:00:00
Title: Kohtuasi T-137/11: 11. märtsil 2011 esitatud hagi — Guiai Bi Poin versus nõukogu

30.4.2011   
            
            
               ET
            
            
               Euroopa Liidu Teataja
            
            
               C 130/22
            
         11. märtsil 2011 esitatud hagi — Guiai Bi Poin versus nõukogu
   (Kohtuasi T-137/11)
   2011/C 130/42
   Kohtumenetluse keel: prantsuse
   
      Pooled
   
   
      Hageja: Georges Guiai Bi Poin (Abidjan, Côte d’Ivoire’i Vabariik) (esindaja: advokaat G. Collard)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tuvastada, et nõukogu 14. jaanuari 2011. aasta määrus (EL) 25/2011 ja nõukogu 14. jaanuari 2011. aasta otsus 2011/18/ÜVJP, mis avaldati Euroopa Ühenduste Teatajas 15. jaanuari 2011. aastal, on hagejat, G. Guai Bi Poini puudutavas osas faktidega põhjendamata;
            
         
               —
            
            
               seetõttu,
               
                           —
                        
                        
                           tühistada nõukogu 14. jaanuari 2011. aasta määrus (EL) 25/2011 ja nõukogu 14. jaanuari 2011. aasta otsus 2011/18/ÜVJP
                        
                     
                           —
                        
                        
                           teise võimalusena nõuda, et G. Guai Bi Poini nimi kustutataks nimetatud määrusele ja otsusele lisatud loeteludest.
                        
                     
         
      Väited ja peamised argumendid
   
   Hageja esitab oma hagi põhjendamiseks kaks väidet.
   
               1.
            
            
               Esimese väite kohaselt on rikutud põhjendamiskohustust, kuna põhjused, mille tõttu hageja kanti nende isikute ja üksuste loetellu, kelle suhtes kohaldatakse piiravaid meetmeid, olid stereotüüpsed ja mainitud ei olnud konkreetseid faktilisi tõendeid, mis võimaldaks hinnata loetellu kandmise asjakohasust.
            
         
               2.
            
            
               Teise väite kohaselt on tehtud ilmne hindamisviga, kuna
               
                           —
                        
                        
                           hagejale heidetakse ette, et ta keeldus tunnustamast demokraatlikult valitud presidendi Alassane Ouattara võimu, kuigi hageja ei saanud sõjaväelasena hoiduda allumast oma riigi põhiseaduslikule organile, mis kuulutas presidendivalimiste võitjaks Laurent Gbagbo ja
                        
                     
                           —
                        
                        
                           hagejale heidetakse ette, et ta on vastutav inimõiguste ja rahvusvahelise humanitaarõiguse raske rikkumise eest, kuigi Rahvusvaheline Kriminaalkohus, mille pädevust Côte d’Ivoire’i Vabariik on tunnistanud, ei ole hageja tegevust vaidlustanud.